ທ່ານນາຍົກລັດຖະມົນຕີ ຫວຽດນາມ ຟ້າມມິງຈິງໄດ້ເປັນປະທານກອງປະຊຸມຄະນະປະຈຳລັດຖະບານກ່ຽວກັບວຽກງານຈັດຕັ້ງການເລືອກຕັ້ງສະມາຊິກສະພາແຫ່ງຊາດຊຸດທີ XV ແລະສະມາຊິກສະພາປະຊາຊົນທຸກຂັ້ນອາຍຸການ 2021 – 2026. ກ່າວຄຳເຫັນນະທີ່ນີ້, ທ່ານນາຍົກລັດຖະມົນຕີຟ້າມມິງຈິງໄດ້ເນັ້ນໜັກເຖິງການຕິດຕາມ ສິດອຳນາດຕາມຂໍ້ກຳນົດຢ່າງໃກ້ຊິດເພື່ອຈັດຕັ້ງການເລືອກຕັ້ງໃຫ້ດີທີ່ສຸດ, ກະຊວງສາທາລະນະສຸກສ້າງບັນດາມາດຖານ, ເງື່ອນໄຂສຳລັບບັນດາທ້ອງຖິ່ນຄືແນວໃດແມ່ນມີໂລກລະບາດແລະບັນດາມາດຕະການຢ່າງລະອຽດຕິດຄັດໄປນຳ, ບັນດາກະຊວງ, ອົງການທຽບເທົ່າກະຊວງ, ອົງການຂຶ້ນກັບລັດຖະບານທີ່ກ່ຽວຂ້ອງເປັນເຈົ້າການໃນການສ້າງແຜນເພື່ອແນໃສ່ຜັນຂະຫຍາຍວຽກງານເລືອກຕັ້ງໃນເງື່ອນໄຂທີ່ເກີດໂລກລະບາດໂຄວິດ - 19 ນີ້.
ຄະນະກຳມະການປະຊາຊົນ ທຸກຂັ້ນ ປະສານສົມທົບກັນຊີ້ນຳຢ່າງແໜ້ນແຟ້ນ ກັບບັນດາອົງການຮັບຜິດຊອບການເລືອກຕັ້ງຢູ່ທ້ອງຖິ່ນ, ຮັບປະກັນບັນດາອຸປະກອນເພື່ອຮັບໃຊ້ໃຫ້ແກ່ວຽກງານເລືອກຕັ້ງ, ສຸມສະຕິຢູ່ລະດັບສູງໃນວຽກງານປ້ອງກັນ, ສະກັດກັ້ນໂລກລະບາດໂຄວິດ - 19 ຢູ່ທ້ອງຖິ່ນ.
ໃນຈຸດເວລານີ້, ບັນດາກະຊວງ, ຂະແໜງການຂັ້ນສູນກາງ, ຄະນະກຳມະການປະຊາຊົນບັນດາທ້ອງຖິ່ນຂອງຫວຽດນາມ ກໍ່ໄດ້ຮຽກຮ້ອງຕ້ອງຮີບເຮັ່ງ, ເດັດດ່ຽວປັບປຸງການປະຕິບັດການແຍກຕົວ, ຕິດຕາມອາການສຸຂະພາບພາຍຫຼັງທີ່ແຍກຕົວລວມໝູ່ສຳລັບຜູ້ເຂົ້າເມືອງ ຮັບປະກັນການແຍກຕົວໃຫ້ໝົດເວລາກຳນົດ, ພິເສດແມ່ນປະຕິບັດການມອບ-ຮັບ, ຕິດຕາມອາການສຸຂະພາບໃນເວລາແຍກຕົວຢູ່ເຮືອນ, ທີ່ບ່ອນຢູ່ອາໄສ; ເພີ່ມທະວີການຄຸ້ມຄອງຄົນເຂົ້າ-ອອກເມືອງໃຫ້ຖືກຕ້ອງຕາມການຊີ້ນຳຂອງນາຍົກລັດຖະມົນຕີຢ່າງເຄັ່ງຄັດ. ບັນດາກະຊວງທີ່ກ່ຽວຂ້ອງ, ຄະນະກຳມະການປະຊາຊົນຂັ້ນແຂວງ ຊີ້ນຳການສຳຫຼວດ, ກວດຄືນການຄຸ້ມຄອງຄົນຊາວຕ່າງປະເທດເຂົ້າ-ອອກເມືອງ, ແກ້ໄຂບັນດາຂໍ້ບົກຜ່ອງໃນການແຍກຕົວສຳລັບຄົນເຂົ້າເມືອງ, ການຄຸ້ມຄອງຊາວຕ່າງປະເທດທີ່ອາໄສຢ່າງຜິດກົດໝາຍໂດຍທັນທີ.
ບັນດາແຂວງ, ນະຄອນຂຶ້ນກັບສູນກາງ ກໍໄດ້ຮຽກຮ້ອງເລື່ອງເປັນເຈົ້າການຍົກສູງກຳລັງຄວາມສາມາດໃນການວິໄຈ, ກຳລັງຄວາມສາມາດໃນການແຍກຕົວໃນບໍລິເວນ, ຮັບປະກັນການຕອບສະໜອງຕໍ່ບັນດາສະພາບການຕ້ານໂລກລະບາດຕາມເນື້ອໃນຈິດໃຈຊີ້ນຳຂອງຄະນະຊີ້ນຳແຫ່ງຊາດ.
ໄຊພອນ